ยุติธรรมกระเป๋าแฟบเงินไม่พอช่วยชาวนา
พีระพันธ์เผยกองทุนยุติธรรมกระเป๋าแห้งเหลือ40ล้านไม่พอช่วยชาวนา 3จังหวัดถูกนายทุนโกงนายกฯรับปากจัดสรรคงบประมาณบรรเทาความเดือดร้อน &nbsp;นายพีระพันธ์ สาลีรัฐวิภาค รัฐมนตรีว่าการกระทรวงยุติธรรม เปิดเผยว่า เงินกองทุนยุติธรรมขณะนี้เหลือมีเพียง 40 ล้านบาท ไม่พอช่วยเหลือเยียวยาประชาชนที่ถูกนายทุนโกง โดยเฉพาะกรณีกลุ่มชาวนา 3จังหวัด ประกอบด้วย ชัยนาท จ.พระนครศรีอยุธยา และจ.พิษณุโลก กว่า 194ครอบครัว ที่นำข้าวไปขายให้กับท่าข้าว ป.พุทธรักษาของนายสนอง สุขใจ อดีตนายกอบต.วัดโคก อ.มโนรมย์ จ.ชัยนาท แต่ไม่ได้รับเงินคืน กระทั่งศาลมีคำพิพากษาให้ชำระคืน และอยู่ระหว่างดำเนินการบังคับคดีซึ่งชาวนาใน 3 จังหวัดถูกโกงไม่ต่ำกว่า 40 ล้านบาท
22 พ.ย. 2553

พีระพันธ์เผยกองทุนยุติธรรมกระเป๋าแห้งเหลือ40ล้านไม่พอช่วยชาวนา 3จังหวัดถูกนายทุนโกงนายกฯรับปากจัดสรรคงบประมาณบรรเทาความเดือดร้อน  นายพีระพันธ์ สาลีรัฐวิภาค รัฐมนตรีว่าการกระทรวงยุติธรรม เปิดเผยว่า เงินกองทุนยุติธรรมขณะนี้เหลือมีเพียง 40 ล้านบาท ไม่พอช่วยเหลือเยียวยาประชาชนที่ถูกนายทุนโกง โดยเฉพาะกรณีกลุ่มชาวนา 3จังหวัด ประกอบด้วย ชัยนาท จ.พระนครศรีอยุธยา และจ.พิษณุโลก กว่า 194ครอบครัว ที่นำข้าวไปขายให้กับท่าข้าว ป.พุทธรักษาของนายสนอง สุขใจ อดีตนายกอบต.วัดโคก อ.มโนรมย์ จ.ชัยนาท แต่ไม่ได้รับเงินคืน กระทั่งศาลมีคำพิพากษาให้ชำระคืน และอยู่ระหว่างดำเนินการบังคับคดีซึ่งชาวนาใน 3 จังหวัดถูกโกงไม่ต่ำกว่า 40 ล้านบาท
"ขณะนี้พบว่าชาวนาถูกโกงมีเป็นจำนวนมากเกือบทั่วประเทศ และยังลุกลามไปถึงกลุ่มปลูกข้าวโพดด้วย กระทรวงยุติธรรมได้เสนอให้มีการแก้ไขปรับปรุงกฎหมายที่เกี่ยวข้อง โดยเฉพาะกฎหมายล้มละลายกับกฎหมายการเช่าที่ดินเพื่อเกษตรกรรม ป้องกันไม่ให้มีการฟ้องร้องล้มละลายชาวนา และแก้ไขกฎหมายคุ้มครองชาวนาเพื่อไม่ให้ถูกนายทุนโกงเบื้องต้นตนได้หารือกับนายกฯแล้ว และได้รับปากจะพยายามจัดสรรงบประมาณมาบรรเทาความเดือดร้อน" นายพีระพันธ์ กล่าว